**Dječji vrtić Smajlić Galovac**

**Ulica XIV 3A**

**23222 Galovac**

**KLASA:**

**URBROJ:**

**Galovac, 20. listopada 2023. g**

**GODIŠNJI**

**PLAN I PROGRAM RADA**

**ZA PEDAGOŠKU GODINU 2023./2024.**

**RAVNATELJICA**

**Blanka Ćurko**

**DJEČJI VRTIĆ SMAJLIĆ Galovac**

**ULICA XIV 3A**

**23222 GALOVAC**

**Tel:**

**dv.smajlic@gmail.com**

**OIB:61205236532**

1. **USTROJSTVO RADA**

* Program rada Dječjeg vrtića SMAJLIĆ Galovac (u daljnjem tekstu: Vrtić) obuhvaća programe njege, odgoja, obrazovanja, zdravstvene zaštite, prehrane i socijalne skrbi za djecu od navršene jedne godine života do polaska u školu.
* Predškolski odgoj ostvaruje se u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji, na temelju Državnog pedagoškog standarda predškolskog odgoja i naobrazbe, Zakona o predškolskom odgoju, Programskog usmjerenja odgoja i obrazovanja predškolske djece, zaključaka i odluka Upravnog vijeća i Vijeća Općine Galovac.
* Vrtić djelatnost odgoja i obrazovanja provodi kroz primarni desetosatni vrtićki program.
* Za novu pedagošku godinu broj upisane djece u redovan vrtićki progam iznosi 49, u dvije starije mješovite skupine upisano je ukupno 35djece, a u jasličku skupinu 14 djece.. Broj upisane djece, kao i broj djece na listi čekanja, tijekom godine može varirati
* Radno vrijeme Vrtića usklađeno je s potrebama roditelja, od 6:30 do 16:30 sati.
* Vrtić djelatnost odgoja i obrazovanja provodi kroz
* Primarni desetosatni program – od 6:30 do 16:30 sati
* Program obvezne predškole – 2 sata dnevno, u trajanju od 250 sati godišnje
* Radni tjedan Vrtića odvija se u okviru 40 sati. Neposredan rad odgojitelja odvija se u okviru 5,5 sati, dok su ostala ostala 2,5 sata predviđena za planiranje odgojno-obrazovnog rada, vođenje pedagoške dokumentacije, pripremanje za rad i vrednovanje napretka djece, suradnju s roditeljima i roditeljske sastanke, stručno usavršavanje, uređenje prostora, izradu potrebnog didaktičkog i drugog materijala za aktivnosti s djecom te vrednovanje odgojno obrazovnog rada.
* Program rada trenutno realizira 6 odgojiteljica u punom radnom vremenu, ravnateljica u punom random vremenu, pedagog u nepunom radnom vremenu od 20 sati tjedno, viša medicinska sestra u nepunom radnom vremenu od 8 sati tjedno, spremačica u punom radnom vremenu te računovođa putem ugovora o poslovnoj suradnji.
* Svi djelatnici imaju stručnu spremu propisanu Zakonom o predškolskom odgoju i obrazovanju i Pravilnikom o visini stručne spreme odgojno-obrazovnih djelatnika te vrsti i stupnju stručne spreme ostalih djelatnika u dječjem vrtiću.
* Program i rad Vrtića te organizacija prostora temelji se na humanističkom pristupu te se kontinuirano radi na kreiranju uvjeta u kojima nema prisile, u kojima se i djecu i odrasle potiče na samoprocjenu, stvaranje pozitivne slike o sebi, zajedništvo i poštivanje različitosti, te suradnju putem sastanaka, kreativnih radionica i priredbi.

|  |  |  |  |
| --- | --- | --- | --- |
| STRUKTURA ZAPOSLENIH | RADNO MJESTO | BROJ | SATI TJEDNO |
| Ravnatelj  Odgojni  Djelatnici | Ravnatelj  Odgojitelj | 1  6 | 40 sati  40 sati |
| Administrativna služba | Računovođa | 1 | Ugovor o poslovnoj suradnji |
| Tehnička  Služba | Spremačica/servirka | 1 | 40 sati |
| Stručni  suradnici | Pedagog  Viša medicinska sestra | 1  1 | 20 sati  8 sati |

1. **MATERIJALNI UVJETI RADA**

* Vrtić svoju djelatnost obavlja u namjenskom objektu za obavljanje predškolske djelatnosti, koji se sastoji od:

tri sobe dnevnog boravka sa dva sanitarna čvora

jedne terase

kuhinje

ostave za kuhinju

sanitarnog čvora za odgojitelje

dva dvorišta

dva uredska prostora

ostava za djelatnike

ostava za spremačice

soba izolacije za djecu sa sanitarnim čvorom

* Oprema i namještaj koje vrtić posjeduje funkcionalni su i prilagođeni dječjoj dobi.
* Svaki prostor dnevnog boravka opremljen je odgovarajućim garderobnim prostorom, u kojem dijete ima svoj ormarić s imenom i pripadajuću vješalicu, kao i sa primjerenim prostorom sanitarnog čvora.
* Prema utvrđenom stanju objekta predviđaju se radovi:

1. Elektro-instalaterski radovi prema potrebi
2. Vodoinstalaterski radovi prema potrebi
3. Ostali radovi prema potrebi kroz godinu

* U prostoru dvorišta predviđaju se radovi:

1. Uređenje dvorišta sadnjom biljaka i cvijeća

* Nabava osnovne opreme

1. Nabava igračaka i materijala prema potrebi i mogućnostima

* Nabava didaktike i potrošnog materijala

1. Potrošni likovni materijal te sredstva i oprema za rad
2. Nabava didaktičkog materijala
3. Slikovnice, enciklopedije, stručna literature
4. **NJEGA I SKRB ZA TJELESNI RAST, RAZVOJ I ZDRAVLJE DJECE**

* Radi što primjerenije skrbi za tjelesni rast, razvoj i zdravlje djece provode se opće i specifične mjere u svrhu preventivnog djelovanja na sve čimbenike koji posredno ili neposredno utječu na psihički i fizički razvoj djece.
* Opće mjere odnose se na kvalitetno i pravovremeno zadovoljavanje osnovnih bioloških i fizioloških potreba djece: potrebe za snom, odmorom, hranom, pićem, kretanjem, sigurnošću, higijenom
* Specifične mjere obuhvaćaju kontrolu kalendara cijepljenja, zdravstvene preglede, zdravstveni odgoj djece i edukaciju djelatnika, protuepidemijske mjere i ostale preventivne mjere zaštite djece.
* Upoznavanje s dječjim zdravstvenim i socijalnim statusom, uz praćenje i nastojanje unapređenja istog
* Djelovanje na očuvanju zdravlja i poticanju zdravog življenja putem pravilne prehrane, upoznavanje djece sa zdravim i nezdravim namirnicama, te poticanje na provođenje osobne higijene ( suradnja s višom medicinskom sestrom)
* Praćenje, kontrola i unapređivanje sanitarno higijenskih uvjeta
* Redovito i pravilno provođenje HACCP sustava
* Redovito i pravilno provođenje mjera DDD zaštite
* Upućivanje radnika na zdravstvene preglede (sanitarni pregledi)
* Uzimanje briseva, uzoraka gotovih obroka i uzoraka vode sukladno zakonu (četiri puta godišnje –J.S. Hamilton)
* Edukacija osoblja o mjerama higijene (higijenski minimum)

Navedeno se provodi kontinuirano, tijekom cijele godine, a nositelji su ravnatelj, odgojitelji te stručni suradnici.

1. **ODGOJNO-OBRAZOVNI RAD**

* Cilj odgojno obrazovnog rada je stvaranje uvjeta za optimalan rast i razvoj djece te unapređivanje kvalitete njihova življenja.
* Pratit ćemo i poticati razvoj djece kroz četiri razvojna područja:
* **Tjelesni i psihomotorni razvoj**
* Očuvanje tjelesnog i mentalnog zdravlja djeteta i zadovoljavanje osnovnih potreba djeteta (za hranom, igrom, kretanjem)
* Usavršavanje prirodnih oblika kretanja (puzanje, hodanje, trčanje, skakanje, provlačenje, bacanje, hvatanje i dr.)
* Razvijati posebne motoričke vještine (kroz igru, sport..)
* Razvijati taktilnu i mišićno-zglobnu osjetljivost te nervno-mišićnu osjetljivost
* Razvijati samostalnost djeteta pri održavanju osobne higijene, svlačenju i oblačenju te samoposluživanju pri jelu

U planu su provođenje tjelesnih aktivnosti, svakodnevno, kroz tjelovježbu, male tjelesne aktivnosti, pokretne igre, sportske, igre (mali nogomet..)

* **Socio-emocionalni razvoj**
* Djelovati na razvoju osjećaja sigurnosti, samostalnosti, samopouzdanja kod djece (posebno u adaptacijskom periodu)
* Djelovati na razvoju pozitivne slike o sebi kod djece i na razvoju humanih i suradničkih odnosa, poštujući dječje želje i interese i uz uvažavanje dječjih individualnosti i različitosti
* Bogatom poticajnom sredinom i raznolikošću sadržaja i aktivnosti zadovoljavati dječju radoznalost i kreativnost
* Poštivanje dječjih emocija, uz usmjeravanje djeteta kako da ih socijalno prihvatljivo iskaže.
* **Spoznajni razvoj**
* Obogaćivanje materijalne sredine (opremanje prostora prema interesima i potrebama djece, s promjenjivim kutićima za igru) u cjelokupnom vrtićkom prostoru
* Omogućavanjem i neometanjem dječje spontane igre (funkcionalne, konstruktivne, simboličke, igre uloga, itd.) razvijati dječje spontane interese
* Poticati djecu da promatranjem, zaključivanjem i praktičnim provjeravanjem uočavaju uzročno-posljedične veze I stječu osnovna znanja o svijetu koji ih okružuje
* Poticati kod djece stvaralački pristup problemima
* Obogaćivanje odgojno-obrazovnog procesa blagdanima, proslavama, svečanostima, posjetima i izletima

Svi zadaci ostvarivat će se kroz sadržaje koji će biti odabrani prema dječjim spontanim interesima, društvenim događajima u najbližoj okolini, godišnjim dobima i dr.

Teme će biti protkane i elementima koji neposredno pripremaju djecu za polazak u školu. To su, između ostalih, grafomotoričke vježbe, snalaženje u prostoru, provjera poznavanja oblika slova i brojaka, što će se odnositi i na djecu mlađe dobi koja budu pokazivala interes.

Svakodnevno će se nuditi raznovrsni materijali, s kojima će djeca moći istraživački manipulirati te pritom vježbati spretnost i sposobnost u rukovanju materijalima.

Planiramo ostvarivati susrete s ljudima različitih profesija (policajac, vatrogasac, trgovac, stomatolog, poštar, pekar i dr.), bilo da oni budu gosti vrtića ili da djeca posjete njih.

Planira se organizirati izlet autobusom, po dogovoru s roditeljima, te sudjelovanje u raznim manifestacijam dječjih vrtića. Slavit ćemo dječje rođendane, organizirat ćemo božićnu i uskršnju kreativnu radionicu s roditeljima te završnu svečanost pred kraj pedagoške godine. Kod izbora sadržaja uvažavat ćemo elemente narodne tradicijske kulture, obilježavanje običaja i blagdana.

* **Govor, komunikacija, izražavanje i stvaralaštvo**
* Djelovanje na usvajanju i obogaćivanju svih oblika komunikacije i izražavanja kod djece
* Bogatiti i razvijati dječji govor i govorno stvaralaštvo, sposobnost primanja, razumijevanja i izražavanja poruka
* Razvijanje i usavršavanje likovnih sposobnosti djece i likovnog stvaralaštva
* Djelovati na poticanju dječjeg slobodnog izražavanja svojih potreba, interesa i doživljaja, korištenjem materijala I poticaja
* Zadovoljavati dječji interes za pismenom komunikacijom
* Njegovati suradnju i stvaralaštvo

Humanistički orijentiranu koncepciju odgoja i obrazovanja predškolske djece nastojat ćemo i dalje razvijati i maksimalno aktualizirati.

* Navedeno se provodi kontinuirano, tijekom cijele godine, a nositelji su ravnatelj, odgojitelji i stručni suradnici.

1. **SURADNJA S RODITELJIMA, STRUČNIM SURADNICIMA I VANJSKIM USTANOVAMA**

* Suradnja s **roditeljima** – putem roditeljskih sastanaka, individualnih razgovora, anketa, kutića za roditelje, organiziranih radionica i priredbi, pomoći u sakupljanju raznovrsnog prirodnog materijala
* Suradnja s **pedagoginjom** – putem interakcije u skupini te stručnih aktiva
* Suradnja s **višom medicinskom sestrom** – putem radionica na temu zdravlja i higijene te zdrave prehrane
* Suradnja s **Općinom Galovac** – putem rada Upravnog vijeća dječjeg vrtića, osiguranje sredstava za rad (refundacija dijela troškova)
* Suradnja s **Turističkom zajednicom Općine Galovac**
* Suradnja s **O.Š. *Galovac u Galovcu*** – putem prijenosa relevantnih podataka o djeci (predškolcima) te posjet predškolaca budućoj učiteljici
* Suradnja s **kazalištem** – ovisno o ponudama i dogovoru
* Suradnja s **DVD Sv.Mihovil Galovac** – posjet vatrogasca i edukacija djece o opasnostima od požara
* Suradnja s **prometnom policijom** – edukacija djece o ponašanju u prometu
* Suradnja s **Uredom državne uprave** u Zadarskoj županiji i drugim nadležnim ustanovama
* Suradnja s **Agencijom za odgoj i obrazovanje**
* Suradnja s **ostalim vrtićima**: *Osmjeh* – Starigrad, *Ražanac* – Ražanac, *Vrška vila* – Vrsi, *Zvončić* – Poličnik, *Lastavica* – Preko, *Smješko* – Vir, *Sunce* i *Radost* – Zadar, *Latica* – Zadar, Cvrčak – Posedarje, Školjić – Pridraga

1. **STRUČNO USAVRŠAVANJE**

* Cilj stručnog usavršavanja je podizanje razine kompetencije stručnih djelatnika u primjeni znanja u radu s djecom i roditeljima.
* Individualno stručno usavršavanje
* Putem stručne literature (stručna literatura prema izboru odgojitelja i stručnih suradnika)
* Skupno stručno usavršavanje
* Stručni aktivi – u obliku izvještaja sa seminara, u sklopu Odgojiteljskog vijeća
* Usavršavanje na stručnim skupovima (prema ponudama stručnih asocijacija i Katalogu Agencije za odgoj i obrazovanje)

1. **ZAVRŠNE ODREDBE**

* S posebnom odgovornošću, djelatnici Vrtića dužni su brinuti za:
* Sigurnost djece
* Human odnos prema svakom djetetu
* Siguran prijem djeteta i predaju roditeljima/skrbnicima
* Kontrolu i sigurnost svih unutarnjih i vanjskih prostora
* Objekt, imovinu, opremu te racionalno korištenje svih sredstava i materijala potrebnih za rad
* Odgovornost i dužnost svih radnika je:
* Točnost u obavljanju poslova, dolasku na posao i odlasku s posla, poštivanju zadanih vremenskih rokova, prijavi promjene radne smjene, bolovanja i dr.
* Prijava svih sumnjivih predmeta, osoba, događaja ravnatelju ustanove ili najbližoj policijskoj postaji
* Ljubaznost, susretljivost, humanist i tolerancija u međusobnim odnosima, profesionalnost u radu
* Pravovremeno reagirati, procijeniti situaciju i način djelovanja u određenim situacijama, prvenstveno zbog zaštite djece, zaposlenih, objekta i imovine.

1. **ZAKLJUČAK**

* Plan i program rada predškolske ustanove prvenstveno je u funkciji razvoja i dobrobiti djeteta, no on ima samo orijentacijsku vrijednost.
* Boravak djeteta u Vrtiću treba doprinositi ostvarivanju svih razvojnih zadaća, u čemu je uloga odgojitelja jako važna. Odgojitelj mora biti kompetentan, fleksibilan, kreativan te se konstantno stručno usavršavati, kako bi bio u mogućnosti primjenjivati suvremene pedagoške spoznaje u svojoj praksi.
* Plan i program, ekološke aktivnosti, sportske i umjetničke aktivnosti, zdravstvena zaštita i socijalna skrb, suradnja s roditeljima, kulturna i javna djelatnost su glavne radne zadaće djelatnika Dječjeg vrtića.

Ravnateljica

Blanka Ćurko